ரித்திகா விஷயத்தில், எதிர்வீட்டுப் பெண்ணே கொலுசுக்காகக் கொலை பண்ணினதா சொல்லியிருப்பது அதிர்ச்சி அளிக்குது. வழக்கமா குழந்தைகளைப் பக்கத்து வீட்டில் உள்ளவர்களை நம்பி விட்டுட்டுப் போவோம். இனி, அதுபோல முடியாது என்பதை அடுத்தடுத்து நடக்கும் சம்பவங்கள் உறுதிசெய்கின்றன. இது மாதிரியான சூழல், மக்களிடையே நம்பிக்கையற்ற மனநிலையை உருவாக்கும். இதையும் நான் பெரிய பாதிப்பாகத்தான் பார்க்கிறேன். இனிமேல் அக்கம்பக்கத்தில் உள்ளவர்களை நம்பிக்கூட குழந்தைகளை விட முடியாது. ரித்திகா விஷயத்தில் அவரின் பெற்றோர்கள் மூலம் காவல்துறையினரிடம் எஃப் ஐ.ஆர் போட வலியுறுத்தியுள்ளோம். பிரேதப் பரிசோதனை அறிக்கையும் கோரப்பட்டுள்ளது. போலீஸ் மேலும் இந்த வழக்கில் மெத்தனம் காட்டினால், ஜனநாயக மாதர் சங்கம் அடுத்தடுத்து போராட்டங்களை நடத்தும்" என்று காட்டமாகச் சொல்லி முடித்தார் வாசுகி.